**20.04.2022.**

**E-pasta nosaukums**

Par ārzemēs veiktas pirmās devas vakcinācijas fakta reģistrāciju e veselībā

**E-pasta teksts**

Nacionālais veselības dienests informē, ka veikti grozījumi  Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"-<https://www.vestnesis.lv/op/2022/74A.1>, kas nosaka, ārstniecības iestādes ir tiesīgas  48 stundu laikā reģistrēt vakcinācijas faktu vienotajā veselības nozares elektroniskajā informācijas sistēmā par ārvalstīs saņemtu pirmo Covid-19 vakcīnas devu, ja to apliecina ar citā valstī izsniegtu sadarbspējīgu sertifikātu vai citu medicīnisko dokumentu un persona pilnībā tiek vakcinēta Latvijā.

Vēršam  uzmanību, ka ievadot informāciju e veselībā par ārzemēs veiktu vakcinācijas faktu:

* ja nav zināma vakcinācijas sērija, tad laukā vakcinācijas sērija tiek veikts ieraksts- nav zināms.
* vakcinācijas indikācija ir jānorāda -vakcinēts ārzemēs;
* maksātājs- cits
* valsts-  valsts, kur veikta vakcinācija;

Gadījumā, ja rodas situācija, ka agrāk izveidots sertifikāts par Latvijā ievadīto otro Covid-19 vakcīnas devu ir nekorekts, tad pēc informācijas ievadīšanas par pirmo vakcinācijas devu, aiciniet pacientu izdzēst šo sertifikātu un pieprasīt no jauna, lai izveidotos jauns sadarbspējīgs sertifikāts par pilnu pabeigtu primārās vakcinācijas kursu.